Source: http://polhist.hu/adattarak/koztars/index.php?fkod=21&fid=2
Timestamp: 2019-10-21 02:21:40
Document Index: 30908956

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

· KÖZTÁRSASÁG · Az I. II. III. MAGYAR KÖZTÁRSASÁG DOKUMENTUMOK
I. Magyar Köztársaság - 1918
1918. évi
az összes élõ törvények tárgymutatójával
Grecsák Károly és Lányi Márton
Codex-kiadás
Részvénytársaság kiadása
1918. évi I. néphatározat
Magyarország Nemzeti Tanácsa a nép akaratából a következõ
(Kiadatott az Országos Törvénytárban 1918. évi november hó 22-én):
Magyarország minden más országtól független és önálló népköztársaság.[1]
A népköztársasági alkotmányt új választójog alapján sürgõsen egybehívandó alkotmányozó nemzetgyûlés állapítja meg.
A magyar országgyûlés képviselõháza és fõrendiháza feloszlik és megszûnik.[2]
Addig, míg az alkotmányozó nemzetgyûlés másként nem határoz, az állami fõhatalmat a Károlyi Mihály elnöklete alatt álló népkormány gyakorolja a Magyar Nemzeti Tanács intézõbizottságának támogatásával.[3]
A népkormány alkosson sürgõsen néptörvényeket:
1. az általános, titkos, egyenlõ, közvetlen és a nõkre is kiterjedõ nemzetgyûlési, törvényhatósági és községi választójogról,
Ezeket a törvényeket léptesse a népkormány sürgõsen életbe és hajtsa végre.[4]
V. cikk.
Az ezzel ellenkezõ törvényes rendelkezések hatálya megszûnik, minden egyéb törvényes rendelkezés hatályban marad.[5]
I. néptörvény
A nemzetgyûlési, törvényhatósági és községi választójogról.
(Kiadatott az Országos Törvénytárban 1918. évi november hó 23-án.)
1.§. Nemzetgyûlési választójoga van minden férfinak, aki életének huszonegyedik évét betöltötte, legalább hat év óta magyar állampolgár és bármely hazai élõnyelven írni-olvasni tud.
Nemzetgyûlési választójoga van minden nõnek, aki életének huszonnegyedik évét betöltötte, legalább hat év óta magyar állampolgár és bármely hazai élõnyelven írni-olvasni tud.
2.§. A nemzetgyûlés tagjává választható az, akinek a választás idõpontjában választójoga van, ha életének huszonnegyedik évét betöltötte.
3.§. A választójogból ki van zárva:
2. aki közsegélybõl él;
3. aki gondnokság vagy csõd alatt áll, vagy akinek kiskorúsága meg van hosszabbítva;
4. aki üzleténél vagy foglalkozásánál fogva erkölcsrendészeti ellenõrzés alatt áll.
4.§. Nem választható a nemzetgyûlés tagjává, aki a választójogból ki van zárva.
5.§. Választójogot csak az gyakorolhat, aki a választók névjegyzékébe fel van véve.
6.§. A választás községenkint (szavazókörönkint) közvetlen, titkos szavazással történik.
7.§. Törvényhatósági és községi választójoga van minden férfinak, aki életének huszonegyedik évét betöltötte, legalább hat év óta magyar állampolgár és legalább féléve ugyanazon községben lakik, vagy ott lakása van.
Törvényhatósági és községi választójoga van minden nõnek, aki életének huszonnegyedik évét betöltötte, legalább hat év óta magyar állampolgár, bármely hazai élõnyelven írni-olvasni tud és legalább félév óta ugyanabban a községben lakik, vagy ott lakása van.
A 2-6. és 8.§-ban foglalt rendelkezések kiterjednek a törvényhatósági és községi választójogra is.
8.§. A népkormány köteles a jelen törvény végrehajtása végett szükséges mindennemû szabályt (választói névjegyzékek elkészítése, választási eljárás, választás módja stb.) sürgõsen megállapítani.
Ez a szabályozás, amely rendelettel is történhetik, nem érintheti a jelen törvényben foglalt rendelkezéseket.
II. néptörvény
A sajtó szabadságáról.
(Kiadatott az Országos Törvénytárban 1918. évi december hó 7-én.)
1.§. Gondolatait sajtó útján mindenki szabadon közölheti és szabadon terjesztheti.[6]
2.§. Elõzõ vizsgálatnak nincs helye.
Sajtóterméket csupán bírói ítélet alapján lehet lefoglalni.
Sajtótermék utcai terjesztéséhez - ideértve a falragasz kifüggesztését is - hatósági engedély nem kell.
A lapbiztosíték eltöröltetik.
3.§. Sajtó útján elkövetett bûncselekmény esetében a felelõsség fokozatosan terheli a szerzõt, a kiadót, idõszaki lapban sajtó útján elkövetett bûncselekmény esetében pedig a szerzõt, a felelõs szerkesztõt, a kiadót.
Ha a sajtótermék a nemzetgyûlésnek, hatóságnak vagy törvény által alkotott egyéb testületeknek nyilvános iratait vagy nyilvános tárgyalásait hív szellemben és igazán közli, bûnvádi eljárásnak nincs helye.
4.§. E néptörvénynek azok a rendelkezései, amelyeknek végrehajtásához további intézkedés nem kell, azonnal életbe lépnek.
A többi rendelkezés végrehajtása végett szükséges szabályokat, valamint a sajtójog egyéb szabályait a népkormány sürgõsen megállapítani köteles. Ez a szabályozás, amely rendelettel is történhetik, nem érintheti a jelen törvényben foglalt alapelveket.
III. néptörvény
(Kiadatott az Országos Törvénytárban 1918. évi december hó 8-án.)
1.§. A büntetõbíráskodást fontosabb ügyekben esküdtbíróság gyakorolja.
Sajtó útján elkövetett, valamint politikai bûncselekmények felett minden eseten esküdtbíróság ítél.
Hazaárulás vádja esetében a perbefogás kérdésében is esküdtek határoznak.
Esküdtbíró lehet mindenki, akit községi választójog illet.
2.§. E néptörvénynek azok a rendelkezései, amelyeknek végrehajtásához további intézkedés nem kell, azonnal életbe lépnek.
A többi rendelkezés végrehajtása végett szükséges szabályokat a népkormány sürgõsen megállapítani köteles. Ez a szabályozás, amely rendelettel is történhetik, nem érintheti a jelen törvényben foglalt alapelveket.
IV. néptörvény
A munkaügyi és népjóléti igazgatásról.
1.§. A Magyar Népköztársaság munkaügyi és népjóléti igazgatása élén a munkaügyi és népjóléti miniszter áll, aki a népkormány tagja.
2.§. A munkaügyi és népjóléti miniszter hatáskörébe tartozik a munkaügy egész terjedelmében az összes termelési és foglalkozási ágakra nézve, továbbá a munkásbiztosítás és általában a kisebb jövedelmû néposztályok biztosításának ügye, a közegészségügy, a gyermekvédelem, a lakásügy, a zálogházi ügy, a közsegélyezés ügye, a hadigondozás, nevezetesen a hadirokkantak; a hadiárvák és a hadiözvegyek gondozásának ügye, a munkaügyi és népjóléti statisztika. Ezt a hatáskört a kormány rendelettel kiegészítheti.
A munkaügyi és népjóléti minisztérium szervezetét a kormány rendelettel állapítja meg. Ugyanez a kormányrendelet állapítja meg azt is, hogy más miniszterek hatáskörébõl minõ ügycsoportok, minõ igazgatási ágak, hivatalok és intézetek mennek át a munkaügyi és népjóléti miniszter hatáskörébe, illetõleg felügyelete alá.
V. néptörvény
Az önálló magyar külügyi igazgatásról.
(Kiadatott az Országos Törvénytárban 1918. évi december hó 15-én.)
1.§. A Magyar Népköztársaság minden külügyét önállóan intézi.[7]
2.§. A magyar külügyi igazgatás élén a magyar külügyminiszter áll, aki a népkormán tagja.
3.§. A magyar külügyi igazgatás szervei a magyar külügyminiszter vezetése alatt áll:
1. a magyar külügyminisztérium,
2. a magyar diplomáciai képviseletek,
3. a magyar konzuli hivatalok.
4.§. A magyar külügyminiszter hatáskörét és ezzel kapcsolatban a magyar külügyminisztérium szervezetét a kormány rendelettel állapítja meg. Ugyanez a kormányrendelet állapítja meg azt is, hogy más miniszterek hatáskörébõl minõ ügykör megy át a külügyminiszter hatáskörébe.
5.§. A magyar diplomáciai képviseletek vezetõi annál a külföldi álamnál, amelyhez megbízó levelük szól, a Magyar Népköztársaságot minden külügyi vonatkozásban, a magyar külügyminisztertõl nyert utasítások szerint teljhatalommal képviselik.
A magyar diplomáciai képviseletek, állandó vezetõik hivatali állásához képest vagy követségek, vagy diplomáciai ügyvivõségek. Szervezetüket kormányrendelet határozza meg.
6.§. A magyar konzuli hivatalok külföldi kerületükben fõleg a hazai közgazdaság érdekeit szolgálják és ezen, valamint egyéb teendõiket azon utasítások szerint látják el, amelyeket a magyar külügyminiszter vagy a felettes magyar diplomáciai képviselet útján nyernek.
A magyar konzuli hivatalok vagy valóságosak, vagy tiszteletbeliek.
Valóságos konzuli hivatal az, amelynek vezetõje hivatásos konzuli tisztviselõ.
Tiszteletbeli konzuli hivatal az, amelynek vezetésére tiszteletbeli konzuli közeg nyert megbízatást.
A konzuli hivatalok szervezetére vonatkozó szabályokat kormányrendelet tartalmazza.
7.§. Olyan országokban, amelyekben a Magyar Népköztársaságnak diplomáciai képviselete vagy konzuli hivatala nincs, az ottani magyar állampolgárok védelme valamely barátságos állam külügyi hatóságára bízható.
8.§. A konzuli illetékek szabályozásáról szóló 1901:XXVI. Törvénycikknek, az ahhoz mellékelt általános konzuli illetéktarifának és az említett törvénycikk alapján kibocsátott rendeleteknek rendelkezéseit ezentúl a magyar konzuli hivatalokra kell megfelelõen alkalmazni.
Az 1901:XXVI. Törvénycikk 9.§-a hatályát veszti.
Az elsõ bekezdésben említett jogszabályok rendelettel módosíthatók, kiegészíthetõk vagy megszüntethetõk.
9.§. A volt cs. És kir. közös külügyminisztériumnak s az alája rendelt hivataloknak és intézeteknek, továbbá a volt cs. És kir. közös diplomáciai képviseleteknek és konzuli hivataloknak oly tisztviselõit, altisztjeit és szolgáit, akik magyar állampolgárok, kívánságukra - amennyiben a Magyar Népköztársaságnak a hûségesküt leteszik - a magyar külügyi igazgatás vagy más magyar közigazgatási ág körében, eddigi hivatali állásuknak és fizetésüknek megfelelõen alkalmazni kell, vagy õket végellátásban kell részesíteni.
10.§. E törvényt, amennyiben másként nem rendelkezik, a külügyminiszter hajtja végre, még pedig a 4., 8. és 9.§-ok rendelkezései tekintetében egyetértésben azokkal a miniszterekkel, akiknek ügykörét a kérdéses rendelkezés szintén érinti.
A törvény végrehajtásához szükséges fedezetrõl addig, amíg erre nézve állami költségvetési törvény nem rendelkezik, a pénzügyminiszter gondoskodik, aki a külügyminiszterrel egyetértve, költségelõirányzatot állapít meg.
11.§. E törvény kihirdetésének napján lép életbe.
Kelt Budapesten, 1918. évi december hó 13. napján.
gyûjteménye
Kiadja: a M. Kir. Belügyministerium
Fõbizományos: TISZA TESTVÉREK könyvkereskedõczég.
(Budapest, II. ker., Fõ-utcza 12.sz.)
Nyomatott a Pesti Könyvnyomda Részvénytársaságnál
(Kihirdettetett az Országos Törvénytárban 1919. évi január hó 5-én.)
Az egyesülés gyülekezés joga mindenkit megillet.
Egyesület alakításához vagy gyülekezéshez sem hatósági engedély, sem pedig bejelentés nem kell. Azt sem kell bejelenteni, hogy az egyesület megalakult vagy hogy a gyülekezést megtartották.
Az egyesület saját neve alatt csak úgy szerezhet jogokat vagy vállalhat kötelezettségeket (jogképes egyesület), ha alapszabályokat alkot, vezetõséget választ, és a bíróság az egyesületet, kérelmére, az egyesületek jegyzékébe bejegyzi.
A bíróság az egyesületet, ha alapszabályszerû célja büntetõtörvénybe nem ütközik, az egyesületek jegyzékébe bejegyezni köteles.
E néptörvénynek azok a rendelkezései, amelyeknek végrehajtásához további intézkedés nem kell, azonnal életbe lépnek.
Kelt Budapesten, 1919. évi január hó 2-ik napján.
Károlyi Mihály s. k.
Berinkey Dénes dr. s. k.
Búza Barna dr. s. k.
Festetits Sándor s. k.
Garami Ernõ s. k.
Jászi Oszkár dr. s. k.
Kunfi Zsigmond dr. s. k.
Nagy Ferenc dr. s. k.
Nagy Vince dr. s. k.
Szabó Oreszt dr. s. k.
Szende Pál dr. s. k.
VI. néptörvény
A magyarországi német nép önrendelkezési jogának gyakorlásáról.
(Kihirdettetett az Országos Törvénytárban 1919. évi január hó 29-én.)
A Magyarországon lakó németajkú magyar állampolgárok egységes nemzetet alkotnak, amely önrendelkezési jogát az e törvényben körülírt önkormányzat útján gyakorolja.
A németlakta vidékeken, amennyiben összefüggõ területek, az ottlakó másajkú nemzetekkel egyetértõleg, autonóm jogterületek (kormányozások) alakíttatnak.
A német népet jelen törvény keretei közt úgy törvényhozási, mint kormányzati tekintetben teljes önkormányzati jog illeti meg ezeknek az autonóm jogterületeknek beligazgatása, igazságszolgáltatása, közoktatása, közmûvelõdése, egyházügye körében.
Az autonóm ügyek saját, a magyar népköztársasággal közös ügyek pedig közös szervek által intéztetnek.
Ily közös ügyek: a külügy, hadügy, pénzügy, állampolgárság, magánjogi és büntetõjogi törvényhozás, közgazdaság, népjólét és szociálpolitika, valamint a közlekedési ügy.
Az autonóm jogterületeken a németajkú magyar állampolgárok részére biztosíttatik, hogy belük szemben az érintkezési nyelv a közös ügyekben is a német lesz.
A német nemzet törvényhozó szervei:
1. Autonóm ügyekben a német nemzetgyûlés.
2. A magyar népköztársasággal közös ügyekben a magyarországi közös országgyûlés. Ezen országgyûlésen a német nemzetnek népessége számarányához képest kell képviselve lennie.
A német nemzetgyûlés az 1918. évi I. néptörvénnyel egyezõen általános, titkos, egyenlõ és közvetlen szavazással választandó.
A német nemzet kormányzati szervei: A német minisztérium és a kormányzóságok.
A német minisztérium székhelye Budapest. Élén a német nemzetgyûlésnek és a magyarországi közös országgyûlésnek egyaránt felelõs német miniszter áll, aki közös ügyekben a magyarországi népkormány egyenjogú tagja.
A kormányzóság székhelyét maga választja és járásokra oszlik. Élén megfelelõ szakelõadókkal alakított kormányzói tanács áll, melynek elnöke a kormányzó.
A kormányzóság egyetemét a jelen törvény 6.§-a szerint választandó kormányzóági közgyûlés képviseli, amely önkormányzatát a törvény keretein belül, önállóan szabályozza.
A kormányzóság felett a felügyeletet és ellenõrzést a német miniszter gyakorolja. Késõbbi törvény fogja megállapítani, hogy egyebekben a német miniszter hatásköre mire terjed ki.
A német miniszter helyettese az államtitkár.
A német kormányzóságok területén lakó nem németnyelvû népesség, úgyszintén az ezeken kívül lakó német kisebbségek részére a kulturális autonómia, tovább a helyhatósági önkormányzat, illetõleg az abban való arányos részvétel joga, végül a saját nemzetgyûlésen való képviseltetés joga biztosíttatik.
E törvényt a német miniszterrel egyetértve a magyarországi népkormány hajtja végre.
A törvény végrehajtásával kapcsolatos pénzügyi fedezetrõl addig is, míg erre nézve állami és autonóm költségvetési törvény nem rendelkezik, a pénzügyminiszter gondoskodik, aki a német miniszterrel egyetértve költségelõirányzatot állapít meg.
Az átmeneti intézkedéseket a német miniszterrel egyetértõleg a magyarországi népkormány teszi meg.
Az elsõ német nemzetgyûlés megalakulásáig átmenetileg az Országos Német Kormánytanács alakíttatik, amely a Magyarországi Német Nemzeti Tanács és a Hazai Németek Néptanácsának 4-4, valamint a németlakta vidékek 2-2 kiküldöttjébõl áll.
Ez a kormánytanács ellenõrzi a német minisztert, s a német autonómia körébe vágó javaslatait a német miniszterrel közli.
E törvény kihirdetésének napján lép életbe.
Kelt Budapesten, 1919. évi január hó 28-ik napján.
Kormánya:
Baloghy Ernõ dr. s. k.
Böhm Vilmos s. k.
Buza Barna dr. s. k.
Juhász-Nagy Sándor dr. s. k.
Peidl Gyula s. k.
Vass János dr. s. k.
VII. néptörvény
Budapest fõváros közigazgatási szervezetének ideiglenes módosításáról.
Addig, amíg Budapest fõváros közigazgatásának a kor kívánalmait kielégítõ újjászervezése megtörténik a fõváros eddigi törvényhatósági bizottságának, illetõleg a kebelébõl alakult összes bizottságoknak s az eddigi törvényhatósági bizottsági tagok mindennemû kiküldetésének egyidejû megszüntetése mellett - a törvényhatósági bizottságnak jogkörét a 2.§. értelmében alakítandó fõvárosi néptanács veszi át, amely ezt a jogkört teljes felelõsség mellett tölti be.
A fõvárosi néptanács áll: a fõvárosi tanácsnak 20 tisztviselõ tagjából s abból a 24 tagból, akiket a belügyminiszter az 1918:I. néptörvény szerint fõvárosi törvényhatósági választói joggal felruházott lakosok közül kiküld.
Nem lehet azonban a néptanács tagja, aki az 1872:XXXVI. tc. 23.§. harmadik bekezdése szerint törvényhatósági bizottsági tag nem lehet.
A fõvárosi néptanács elnöke a polgármester, akadályoztatása esetében törvényes helyettese.
A néptanács ülésein - a 2.§-ban említett tagokon kívül - tanácskozási joggal részt vehetnek az eddigi közgyûlési tagsági joggal bírt fõtisztviselõk és a kerületi elöljárók, akiket azonban szavazati jog nem illet meg.
A néptanács maga állapítja meg ügyrendjét. Megállapítja továbbá, hogy az ügyek közül melyek tartoznak a néptanács, és melyek a fõvárosi tanács hatáskörébe. A fõvárosi tanács eddigi választási jogköre azonban érintetlen marad.
A néptanács a szükséghez képest intézkedik a szak- és házibizottságok kiküldésérõl és szervezésérõl.
E bizottságoknak tagja lehet az, akinek az 1898:I. néptörvény szerint fõvárosi törvényhatósági választói joga van, akár tagja a fõvárosi néptanácsnak, akár nem.
A néptanács ülései nyilvánosak.
A néptanács választja meg mindazokat a tisztviselõket, akiket eddi a törvényhatósági bizottság közgyûlése választott, kivéve a fõvárosi tanács tagjait, a közgyûlésen eddig szavazati joggal felruházott fõtisztviselõket s a kerületi elöljárókat.
Ha a néptanács választása alól kivett állások valamelyik megüresedik s ennek ideiglenes betöltése a közszolgálat érdekében szükséges, ez a fõvárosi közigazgatás újjászervezéséig csak helyettesítés útján történhetik. A helyettesítés jogát - a néptanács meghallgatásával - a belügyminiszter gyakorolja.
Amennyiben a helyettesítés során fokozatosan olyan állásra történõ további helyettesítés is szükséges, amelyre nézve a néptanácsnak, illetõleg a fõvárosi tanácsnak választási joga van, a helyettesítéseket a néptanács, illetõleg a fõvárosi tanács teljesíti.
A fõvárosi tanács ülésein a tanács eddigi 20 tisztviselõtagján kívül részt vesz - azonban szavazati jog nélkül - a néptanácsnak az a 6 tagja, akiket a néptanács - nemtisztviselõ tagjai közül - az ügyek intézésének irányítására és ellenõrzésére a fõvárosi tanácsba kiküld. Továbbá jelen lehet az üléseken a tiszti fõügyész is tanácskozási joggal, de szavazati jog nélkül.
Ha a jelenlevõ nemtisztviselõ tagok többsége kívánja, a fõvárosi tanács hatáskörébe tartozó bármely ügyet a néptanács döntése alá kell bocsátani, kivéve a tanács hatáskörébe utalt választásokat.
A fõpolgármesteri állás megszûnik. A jogszabályok szerint a fõpolgármesterre ruházott jogokat a polgármester gyakorolja, az alábbi eltérésekkel:
A felfüggesztett tanácstagokat, közgyûlésben eddig szavazati joggal felruházott fõtisztviselõket és kerületi elöljárókat a belügyminiszter, a többi felfüggesztett tisztviselõket a néptanács, illetõleg a fõvárosi tanács helyettesíti. (1872:XXXVI. tc. 69.§. d.)
A kórházi orvosi állásokat a fõváros tanácsa tölti be.
A fõpolgármester felfüggesztésének joga a belügyminisztert illeti. (1872:XXXVI. tc. 69.§. c.)
Az iránt, hogy elkerülhetetlen szükség esetében az 1872:XXXVI. tc. 70. és 71.§-aiban megállapított kivételes hatalmat ki gyakorolja, a népkormány intézkedik.
Addig, amíg a fõvárosi közigazgatási bizottságról újabb törvény nem rendelkezik, e bizottság elnöke a polgármester, akadályoztatása esetében törvényes helyettese; tagjai pedig az 1876:VI. törvénycikkben s az 1882:XX. törvénycikkben megjelölt tisztviselõtagokon kívül az a 10 tag, akiket a néptanács akár saját nemtisztviselõ tagjai közül, akár a fõvárosnak az 1918:I. néptörvény szerint törvényhatósági választójoggal felruházott egyéb lakosai közül a bizottságba kiküld.
A fõvárosi közmunkák tanácsa megszûnik. Hatásköre a fõvárosi közigazgatás újjászervezéséig a következõképpen oszlik meg: a) fellebbviteli hatáskörét a belügyminiszter; b) közigazgatási bizottsági hatáskörét a 8.§. szerint alakuló közigazgatási bizottság; c) egyéb hatáskörét a néptanács tölti be.
A fõvárosi pénzalap összes vagyona - beleértve a Margitszigetet is (1908:XLVIII. Tc. 6.§.) - továbbá a fõvárosi pénzalap jövedelmei és terhei, valamint jogai és kötelezettségei a fõváros közönségére szállnak át.
Arról, hogy az 1870:X. tc-ben említett sorsolási kölcsön évi járadékainak fedezésére kijelölt jövedelmek a kölcsön törlesztése után miként használtassanak fel, külön törvény fog rendelkezni.
A fõvárosi közmunkák tanácsának személyzetérõl a népkormány rendelettel intézkedik.
Ez a néptörvény kihirdetésének napján lép életbe.
A 9.§-t a népkormány, a többi rendelkezéseket a belügyminiszter hajtja vége.
Kelt Budapesten, 1919. évi január hó 27-ik napján.
VIII. néptörvény
A városok közigazgatási szervezetének ideiglenes módosításáról.
Addig, amíg a törvényhatósági és a községi közigazgatás újjászervezése megtörténik - a törvényhatósági joggal felruházott városok törvényhatósági bizottságainak és a r. t. városok képviselõtestületeinek, továbbá az ezek kebelébõl alakult összes bizottságoknak s az eddigi törvényhatósági bizottsági és képviselõtestületi tagok mindennemû kiküldetésének megszüntetése mellett - azok jogkörét a 2.§. értelmében alakítandó városi néptanács veszi át, amely ezt a jogkört teljes felelõsség mellett tölti be.
A városi néptanács áll a városi tanácsnak tisztviselõ tagjaiból és azokból a tagokból, akiket a fõispáni tennivalók ellátására jogosított kormánybiztos az illetõ városnak az 1918:I. néptörvény szerint városi törvényhatósági, illetõleg községi választói joggal felruházott lakosai közül kiküld. Ezeknek a kiküldött tagoknak száma legalább kettõvel legyen, és legfeljebb néggyel lehet nagyobb a tisztviselõtagok számánál.
A városi tanácsnak nem lehet tagja, aki az 1886:XXI. tc. 23.§-a, illetõleg az 1886:XXII. tc. 40.§-a szerint törvényhatsági bizottsági, illetõleg képviselõtestületi tag nem lehet.
A városi néptanács ülésein - a 2.§-ban említett tagokon kívül - tanácskozási joggal részt vehetnek az 1886:XXI. tc. 51.§-a, illetõleg az 1886:XXII. tc. 58.§-a szerint közgyûlési tagsági joggal felruházott városi tisztviselõk, akiket azonban szavazati jog nem illet meg.
A városi néptanács hatáskörébe tartoznak mindazok az ügyek, amelyeket elõzõ törvények a törvényhatósági közgyûlés, illetõleg a képviselõtestületi gyûlés hatáskörébe utalnak. A városi tanács eddigi jogköre, így választási jogköre is érintetlen marad.
A városi néptanács a szükséghez képest intézkedik a szak- és házi bizottságok kiküldésérõl és szervezésérõl. E bizottságoknak tagja lehet az, akinek az 1918:I. néptörvény szerint törvényhatósági, illetõleg községi választójoga van, akár tagja a városi néptanácsnak, akár nem.
A városi néptanács ülései nyilvánosak.
A városi néptanács választja mindazokat a tisztviselõket, akiket a törvényhatósági bizottság, illetõleg a képviselõtestület közgyûlése választott, kivéve a városi tanács tagjait és a közgyûlésen eddig szavazati joggal felruházott tisztviselõket.
Ha a néptanács választása alól kivett állások valamelyike megüresedik, és ennek ideiglenes betöltése a közszolgálat érdekében szükséges, ez a városi közigazgatás újjászervezéséig csak helyettesítés útján történhetik. A helyettesítés jogát - a városi néptanács meghallgatásával - a fõispáni tennivalók ellátására jogosított kormánybiztos gyakorolja.
Ha a helyettesítés során fokozatosan olyan további állásra válik a helyettesítés szükségessé, amelyre nézve a néptanácsnak, illetõleg a városi tanácsnak választási joga van, a helyettesítést a városi néptanács, illetõleg a városi tanács teljesíti.
A törvényhatósági joggal felruházott városokban a városi tanács ülésein az eddigi tisztviselõtagokon kívül részt vesznek - azonban szavazati jog nélkül - a néptanácsnak azok a tagjai, akiket a néptanács - nemtisztviselõ tagjai közül - az ügyek intézésének irányítására és ellenõrzésére a városi tanácsba kiküld. Ezeknek a kiküldött tagoknak a száma azonban nem haladhatja meg a tisztviselõtanácstagok számának a felét.
Ha a jelenlevõ nemtisztviselõ tagok többsége kívánja, a városi tanács hatáskörébe tartozó bármely ügyet a néptanács döntése alá kell bocsátani, kivéve a városi tanács hatáskörébe utalt választásokat.
Amíg a törvényhatósági városi közigazgatási bizottságról újabb törvény nem rendelkezik, e bizottság elnöke a törvényhatósági joggal felruházott városokban a kormánybiztos, helyettese a polgármester, tagjai pedig az 1876:VI. tc. 1.§. és az 1912:XXIII. tc. 6.§-ában megnevezett tisztviselõtagokon kívül az a 10 tag, akiket a városi néptanács akár saját nemtisztviselõ tagjai, akár az illetõ városnak az 1918:I. néptörvény szerint törvényhatósági választói joggal felruházott egyéb lakosai közül a bizottságba kiküld.
Ez a törvény kihirdetése napján lép életbe és azt a belügyminiszter hajtja végre.
Kelt Budapest, 1919. évi január hó 27. napján.
XI. néptörvény
A népköztársasági államforma védelmérõl.
(Jóváhagyta a Magyar Népköztársaság Elnöke 1919. évi február hó 10-én. Kihirdettetett az Országos törvénytárban 1919. évi február hó 11-én.)
Az, akinek cselekménye közvetlenül arra van irányozva, hogy Magyarország népköztársasági államformája erõszakkal megváltoztattassék, bûntett miatt tíz évtõl tizenöt évig terjedhetõ fegyházzal büntetendõ.
Az ezen bûntett elkövetésére létrejött szövetség, ha ahhoz a bûntett véghezvitelére célzó elõkészületi cselekmény nem járul, öt évig terjedhetõ fegyházzal, ha pedig elõkészületi cselekmény is követtetett el, tíz évig terjedhetõ fegyházzal büntetendõ.
A szövetség létrejött, ha két vagy több személy a bûntett elkövetését közös egyetértéssel elhatározta.
Aki a nélkül, hogy eziránt mással szövetkezett volna, az elsõ bekezdésben meghatározott bûntett elkövetésére elõkészületeket tesz, öt évig terjedhetõ fegyházzal büntetendõ.
Abban az esetben, ha az 1.§. elsõ bekezdésében meghatározott bûntett lázadással párosul, a felbujtók és vezetõk életfogytig tartó fegyházzal büntetendõk.
Aki nyilvánosan szóval, vagy aki irat, sajtótermék vagy képes ábrázolat terjesztése, vagy közszemlére kiállítása útján, az 1.§-ban meghatározott bûntett elkövetésére egyenes felhívást intéz, úgyszintén az, aki ugyanily módon a népköztársasági államforma ellen lázít, vagy azt politikai célzattal megtámadja, végül az is, aki a népköztársasági államforma megszüntetésére irányuló mozgalmat kezdeményez, szervez, vagy vezet, vagy ily mozgalomban más módon tevékeny részt vesz, bûntett miatt öt évig terjedhetõ fegyházzal büntetendõ.
Nem büntethetõ a jelen néptörvény 1-3.§-aiban meghatározott bûntettek miatt az, aki - önként és mielõtt a hatóság a cselekményt felfedezte volna - az elõkészítést vagy megkezdett véghezvitelt abbahagyja és a cselekmény minden káros következményét elhárítja, vagy pedig a hatóságnál kellõ idõben feljelentést tesz és ennek folytán a cselekménynek minden káros következményét elhárította.
Abban az esetben, ha a szövetkezésen felül egyéb nem követtetett el, a szövetség miatt nem büntethetõ az, aki - önként és mielõtt a hatóság a szövetséget felfedezte volna - a szövetségtõl eláll és elállását nemcsak tudomására juttatja társainak, de õket reábeszélni törekszik, hogy a célbavett bûntettet abbahagyják; vagy pedig a szövetséget a hatóságnál feljelenti.
Az, aki oly idõben vesz hitelt érdemlõ tudomást arról, hogy a jelen néptörvény 1-3.§-aiban meghatározott valamely bûntett elkövetése vétetett célba, amikor annak megakadályozása még lehetséges, és errõl a hatóságot kellõ idõben nem értesíti, vétség miatt öt évig terjedhetõ fogházzal büntetendõ, kivéve ha a célbavett bûntett abbahagyatott.
A tettes vagy részes hozzátartozója (1878:V. tc. 78.§.) a feljelentés elmulasztása miatt nem büntethetõ.
Az e néptörvényben meghatározott bûntettek esetében meg kell állapítani a hivatalvesztést és a politikai jogok gyakorlatának felfüggesztését is.
Az e néptörvényben meghatározott bûncselekmények elbírálása egyedül és kizárólag a budapesti büntetõtörvényszék, mint esküdtbíróság hatáskörébe és illetékességéhez tartozik.
Aki az e néptörvény 1-3.§-aiban meghatározott valamely bûntettet követ el, a cselekményébõl keletkezhetõ kársérelem és egyéb hátrány megtérítéséért - tekintet nélkül a hátrány nagyságára és arra, hogy a hátrány tényleg bekövetkezett-e - Magyarországon található összes ingó és ingatlan vagyonával akképp felel, hogy az a bûncselekmény elkövetésével - a házastárs házassági vagyonjogi igényeinek és általában harmadik személyek szerzett jogainak sérelme nélkül - törvénynél fogva az államra száll.
A bûnvádi eljárás az államnak az elsõ bekezdésben meghatározott igényére is kiterjed. Ha azonban az igény tisztába hozása a bûnvádi eljárás befejezését jelentékenyen késleltetné, az államnak ezen igényét polgári bíróság dönti el. Polgári bíróság dönt az államnak ezen igénye felõl abban az esetben is, ha a bûnvádi eljárást a terhelt távolléte, vagy halála miatt, vagy egyéb okból megindítani vagy folytatni nem lehet. A polgári per egyedül és kizárólag a budapesti polgári törvényszéknek hatáskörébe és illetékességéhe tartozik.
Akit a nyomatékos gyanú terhel, hogy a jelen §. Elsõ bekezdésében említett valamely bûntettet követett el, annak Magyarországon található összes ingó és ingatlan vagyonára az állam igényeinek biztosítása végett - az államügyészség indítványára - a veszély igazolása nélkül is, a végrehajtási törvénynek megfelelõ zárlatot kell elrendelni. Az ily zárlatot az igazságügyminiszter részérõl külön kijelölendõ vizsgálóbíró rendeli el. A zárlat az igény kérdésének jogerõs elintézéséig mindenesetre hatályban marad. A zárlat elrendelésének, foganatosításának és feloldásának részletes szabályait - tekintettel a terhelt házastársának a házassági vagyonjogból folyó törvényes igényeire és a terhelttel szemben a törvénynél fogva eltartásra jogosultak tartására is - addig is, míg ebben az irányban néptörvény nem rendelkezik, az igazságügyminiszter rendelettel állapítja meg.
E néptörvény rendelkezéseit alkalmazni kell mind magyar honosokra, mind külföldiekre, és pedig tekintet nélkül arra, hogy a cselekmény Magyarországon vagy külföldön követtetett-e el.
Az 1878:V. törvénycikknek mindazok a rendelkezései, amelyek a királyság intézményének, a trónöröklés rendjének, továbbá a királynak és a királyi ház tagjainak büntetõjogi védelmére vonatkoznak, úgyszintén az 1913:XXXIV. törvénycikk hatályukat vesztik.
Ez a néptörvény kihirdetésének napján azonnal életbe lép.
Végrehajtásával az igazságügyminiszter bízatik meg.
Kelt Budapesten, 1919. évi február hó 10-ik napján.
Junker János s. k.
XVI. néptörvény
A törvényhatósági néptanácsról.
(Jóváhagyta a Magyar Népköztársaság elnöke 1919. évi február hó 12-én. - Kihirdettetett az Országos Törvénytárban 1919. évi február hó 15-én.)
Addig, amíg a törvényhatósági közigazgatásnak újjászervezése és részletes szabályozása megtörténik, a törvényhatósági bizottság hatásköre a törvényhatósági néptanácsra száll át.
A törvényhatósági néptanács elnökbõl, választott tagokból és azokból a tisztviselõkbõl áll, akiket a ma hatályban álló jogszabályok szerint a törvényhatósági bizottság közgyûlésein ülési és szavazati jog illetett meg, és akiket ez a jog ezután is megillet.
A törvényhatósági néptanácsnak legtöbb adót fizetõ tagja nincs.
A törvényhatósági néptanács elnöke a fõispán, illetõleg a fõispáni tennivalók ellátásával megbízott kormánybiztos, Budapesten, ha kormánybiztos nincs, a polgármester; akadályoztatásuk esetén az, akit a hatályban álló jogszabályok az elnök helyetteséül kijelölnek.
A törvényhatósági néptanács rendes tagjainak száma ugyanannyi marad, mint amennyi a törvényhatósági bizottságok tagjainak az 1886:XXI. tc. 24.§-a alapján, illetõleg az 1872:XXXVI. tc. 23.§-ában megállapított száma volt.
A rendes tagokon felül helyet foglalhat még a törvényhatósági néptanácsban a kisebbségnek választókerületenkint 1-1 képviselõje. (7.§.)
A törvényhatósági néptanácsnak rendes és a kisebbséget képviselõ tagja egyenlõ jogokat gyakorolnak, és - amennyiben e néptörvény másképp nem rendelkezik - minden szempontból azonos tekintet alá esnek.
A törvényhatósági néptanács rendes tagjait a törvényhatósági választók kétévenkint négy évre viszonylagos szótöbbséggel választják.
A rendes tagok megbízatásának tartama - valamennyi törvényhatóságban egyöntetûen - az általános választást követõ január hó 1-étõl számított negyedik év december havának végéig terjed.
A kisebbséget képviselõ tagoknak, valamint valamennyi póttagnak megbízása ugyancsak az általános választást követõ január hó 1-étõl számított két évre terjed, és mindezeknek választása, illetõleg kijelölése a rendes tagok fele részének választása alkalmával történik. (7.§.)
A törvényhatósági néptanácsnak azok a rendes tagjai, akiknek megbízása lejárt, kétévenkint kilépnek.
Az e törvény alapján elsõ alkalommal megválasztott rendes tagok megbízása a választás évének január hava elsejétõl számított négy évre terjed; az elsõ két év leteltével azonban a rendes tagoknak sorshúzás útján kijelölt fele része kilép.
A sorshúzást a törvényhatósági néptanács közgyûlésén az elnök végzi, és azt az egyes kerületekben megválasztott tagokra nézve külön-külön kell teljesítenie.
A kilépett tagok ismét megválaszthatók.
A törvényhatósági néptanács tagjainak választása kerületenkint történik.
A rendes tagokat kerületenkint páros számban (8.§.) kell választani.
A rendes tagok választásával egyidejûleg a kerületre esõ rendes tagok negyedrészének megfelelõ számú póttagokat is kell választani, akiket az idõközben megüresedõ rendes tagsági helyekre a reájuk esett szavazatok számának sorrendjében kell behívni. Ha a negyedrész törtszámot ad, azt felfelé ki kell kerekíteni.
Ha a kerületre esõ valamennyi rendes tag megválasztása után van egy vagy több olyan egyén, akire a rendes tagokra leadott szavazatoknak legalább egynegyedrésze esett, az, és ha többen vannak ilyenek közöttük a legtöbb szavazatot kapott egyén a kerület kisebbségi képviselõjeként lesz a törvényhatósági néptanács tagjává. A következõ legtöbb szavazatot kapott egyén, tekintet nélkül a reá esett szavazatok számára, a kerület kisebbségi képviseletének póttagja lesz.
Ha az egyenlõ szavazatot kapott egyének közt a sorrend megállapítása válik szükségessé, ez sorshúzás útján történik.
A behívott póttag megbízása addig tart, ameddig annak a tagsága tartott volna, akinek helyére a póttagot behívták.
A választókerületeket, valamint azt, hogy mindenik választókerület hány rendes tagot választ, a választók számának lehetõ arányos megosztása mellett és a kerület választóinak a törvényhatóság összes választóihoz viszonyított arányában, a törvényhatósági néptanács szabályrendelettel állapítja meg.
Az e néptörvény alapján elsõízben megtartandó választás a legutolsó kerületi beosztás szerint történik akként, hogy minden kerület kétszer annyi számú rendes tagot választ, mint ahányat a szabályrendelet megállapított.
A törvényhatósági néptanács tagjaira vonatkozó választójogot, továbbá a választhatóság kellékeit, valamint a választás módját az 1918:I. néptörvény 7.§-a és a 8.§-ának felhatalmazása alapján kiadandó rendelet szabályozza.
Az e néptörvény alapján megalakult törvényhatósági néptanács ugyanazt a hatáskört gyakorolja, mint amely a törvényhatósági bizottságot a korábbi törvények értelmében megillette.
Azokban a törvényhatóságokban, amelyekben e néptörvény alapján a törvényhatósági néptanács megalakult, a közigazgatási bizottságnak elnöke a fõispán, illetõleg a fõispáni tennivalók ellátásával megbízott kormánybiztos, Budapesten, ha kormánybiztos nincs, a polgármester, akadályoztatásuk esetében az, akit a hatályban álló jogszabályok az elnök helyetteséül kijelölnek, választott tagjai helyébe pedig a törvényhatósági néptanács saját kebelébõl választ tizenöt tagot. Egyebekben az ekként újraalakított közigazgatási bizottság szervezete és hatásköre érintetlen marad.
A jelen néptörvény alapján megalakítandó törvényhatósági néptanács tagjai választásának határidejét a törvényhatóság néptanácsa, az elsõ alkalommal azonban a népköztársaság kormánya állapítja meg.
A népköztársasági kormány ezt a határidõt az egyes törvényhatóságokra külön is megállapíthatja, és egyesekre nézve a választás kitûzését, ha azt fontos körülmények indokolják, elodázhatja vagy teljesen mellõzheti.
Azokban a törvényhatósági joggal felruházott városokban, amelyekben a jelen néptörvény alapján a törvényhatósági néptanács és a közigazgatási bizottság újraalakult, az 1919:VII. és VIII. néptörvényeknek a törvényhatósági városi néptanácsokra és a közigazgatási bizottságokra vonatkozó rendelkezései hatályukat vesztik.
Hatályukat vesztik továbbá a korábbi törvényeknek ezzel a néptörvénnyel ellenkezõ rendelkezései is.
A törvényhatósági néptanács határozatai ellen ugyanazoknak a jogorvoslatoknak van helyük, mint amelyeket a hatályban álló jogszabályok a törvényhatósági bizottság határozatai ellen megállapítottak.
Addig, amíg e néptörvény alapján a törvényhatósági és a közigazgatási bizottságok újjáalakulnak, a vármegyei törvényhatósági és a vármegyei közigazgatási bizottságoknak mûködése szünetel.
Ennélfogva vármegyei törvényhatósági bizottsági közgyûlést és vármegyei közigazgatási bizottsági ülést összehívni vagy már összehívottat megtartani nem szabad.
Addig, amíg az e néptörvény alapján újjáalakítandó vármegyei törvényhatósági és vármegyei közigazgatási bizottságok mûködésüket megkezdik, az illetõ bizottságok hatáskörébe utalt halaszthatatlanul sürgõs egyes ügyekben a fõispán, illetõleg a fõispáni tennivalókat ellátó kormánybiztos, elnöki hatáskörében, saját felelõsségére intézkedik.
Az ily kormánybiztosi intézkedések ellen ugyanazoknak a jogorvoslatoknak van helye, mint amelyek a fennálló jogszabályok szerint eddig használhatók voltak.
Ez a néptörvény kihirdetése napján lép életbe és azt a belügyminiszter hajtja végre.
Kelt Budapesten, 1919. évi február hó 12-ik napján.
XVII. néptörvény
A községi néptanácsról.
Addig, amíg a községek - értve alattuk a r. t. városokat is - közigazgatásának újjászervezése és részletes szabályozása megtörténik, a községi képviselõtestület hatásköre a községi néptanácsra száll át.
A községi néptanács elnökbõl, választott tagokból és azokból az elöljárósági tagokból áll, akiket a ma hatályban álló jogszabályok szerint a községi képviselõtestület gyûlésein ülési és szavazati jog illetett meg, és akiket ez a jog ezután is megillet.
A községi néptanácsnak legtöbb adót fizetõ tagja nincs.
A községi néptanács elnöke a községi bíró, illetõleg a r. t. városi polgármester, akadályoztatásuk esetében az, akit az 1886:XXII. tc. 55.§-a az elnök helyetteséül kijelöl.
A községi néptanács rendes tagjainak száma ugyanannyi marad, mint amennyi a községi képviselõtestület tagjainak az 1886:XXII. tc. 32.§-a alapján megállapított száma volt.
A rendes tagokon felül helyet foglalhat még a községi néptanácsban a kisebbségnek választókerületenkint 1-1 képviselõje. (7.§.)
A községi néptanácsnak rendes és a kisebbséget képviselõ tagjai egyenlõ jogokat gyakorolnak és - amennyiben e néptörvény másképp nem rendelkezik - minden szempontból azonos tekintet alá esnek.
A községi néptanács rendes tagjait a községi választók (1918:I. néptörvény 7.§.) két évenkint négy évre viszonylagos szótöbbséggel választják.
A rendes tagok megbízásának tartama - valamennyi községben egyöntetûen - az általános választást követõ január hó 1-étõl számított negyedik év december havának végéig terjed.
A kisebbséget képviselõ tagoknak, és valamennyi póttagnak megbízása ugyancsak az általános választást követõ január hó 1-étõl számított két évre terjed, és mindezeknek választása, illetõleg kijelölése a rendes tagok fele részének választása alkalmával történi. (7.§.)
A községi néptanácsnak azok a rendes tagjai, akiknek megbízása lejárt, két évenkint kilépnek.
Az e törvény alapján elsõ alkalommal megválasztott rendes tagok megbízása a választás évének január hava elsejétõl számított négy évre terjed, az elsõ két év leteltével azonban a rendes tagoknak sorshúzás útján kijelölt fele része kilép.
A sorshúzást a községi néptanács közgyûlésén az elnök végzi, és azt az egyes kerületekben megválasztott tagokra nézve külön-külön kell teljesítenie.
A községi néptanács tagjainak választása, ha a község választóinak száma az ezerötszázat meghaladja, kerületenkint történik.
Ha a törvényhatósági és a községi választás együttesen történik, a községi néptanács választása minden egyes községre nézve a többi községtõl teljesen függetlenül megy végbe akkor is, ha valamely törvényhatósági választókerület több községet ölel fel, és mindenik község néptanácsa tagjainak választásában csak az illetõ község választói vehetnek részt.
Ha a kerületre esõ valamennyi rendes tag megválasztása után van egy vagy több olyan egyén, akire a rendes tagokra leadott szavazatoknak legalább egynegyedrésze esett, az, és ha többen vannak ilyenek: közöttük a legtöbb szavazatot kapott egyén a kerület kisebbségi képviselõjeként lesz a községi néptanács tagjává. A következõ legtöbb szavazatot kapott egyén, tekintet nélkül a reá esett szavazatok számára, a kerület kisebbségi képviseletének póttagja lesz.
A választókerületeket, valamint azt, hogy mindenik választókerület hány rendes tagot választ, a választók számának lehetõ arányos megosztása mellett, és a kerület választóinak a község összes választóihoz viszonyított arányában, a községi néptanács szabályrendelettel állapítja meg.
A községi néptanács tagjaira vonatkozó választójogot, továbbá a választhatóság kellékeit, valamint a választás módját az 1918:I. néptörvény 7.§-a és a 8.§-ának felhatalmazása alapján kiadandó rendelet szabályozza.
Az e néptörvény alapján megalakult községi néptanács ugyanazt a hatáskört gyakorolja, mint amely a községi képviselõtestületet a korábbi törvények értelmében megillette.
A jelen néptörvény alapján megalakítandó községi néptanács tagjai választásának határidejét a községekben a fõszolgabíró, r. t. városokban az alispán, az elsõ alkalommal azonban a népköztársaság kormánya - esetleg a törvényhatósági választásokkal együttesen - állapítja meg.
A népköztársaság kormánya ezt a határidõt a törvényhatósági választásoktól függetlenül is megállapíthatja, és egyes törvényhatóságok területén a választás kitûzését, ha azt fontos körülmények indokolják, elodázhatja vagy teljesen mellõzheti.
Azokban a r. t. városokban, amelyekben községi néptanács e néptörvény alapján megalakult, az 1919:VIII. néptörvénynek a r. t. városi néptanácsokra vonatkozó rendelkezései hatályukat vesztik.
A községi néptanács határozatai ellen - az 1886:XXII. Tc. 25.§-ában foglalt rendelkezéseknek megfelelõen - a törvényhatósági néptanácshoz, illetõleg a közigazgatási bizottsághoz van helye fellebbvitelnek.
A további jogorvoslatokra vonatkozó törvényes rendelkezések érintetlenül maradnak.
XXI. néptörvény
A magyar népszabadság ünnepnapjairól.
(Jóváhagyta a Magyar Népköztársaság Elnöke 1919. évi február hó 27-én. - Kihirdettetett az Országos Törvénytárban 1919. évi február hó 28-án.)
A Magyar Népköztársaság, a magyar népszabadság 1848. évi március 15-én kivívott elsõ gyõzelmének és 1918. évi október 31-én aratott diadalának emlékezetére, március hó 15. napját és október hó 31. napját a magyar népszabadság ünnepnapjaivá avatja.
Az 1898. évi V. törvénycikk hatályát veszti.
Ez a néptörvény 1919. évi március hó 15. napján lép életbe.
E néptörvényt a népkormány hajtja végre.
Kelt Budapesten, 1919. évi február hó 27-ik napján.
XXV. néptörvény
az alkotmányozó nemzegyûlési választásokról.
(Jóváhagyta a Magyar Népköztársaság Elnöke 1919. évi március hó 3-án. - Kihirdettetett az Országos Törvénytárban 1919. évi március hó 5-én.)
Az alkotmányozó nemzetgyûlés tagjainak választása az e törvényben foglalt rendelkezések szerint - arányos képviseleti rendszer alapján - történik.
A választás napját a népkormány rendelettel állapítja meg.
Az alkotmányozó nemzetgyûlés a választás napját követõ tizenötödik napon Budapesten ül össze. Mûködése idõtartama az összeülés napjától számított két év.
Az alkotmányozó nemzetgyûlés tagjait választási kerületenkint választják.
A választási kerületeket és székhelyüket, valamint az egyes kerületek által választandó nemzetgyûlési tagok számát az I. számú melléklet tünteti fel.
A választási került székhelyét a népkormány szükség esetén áthelyezheti.
Minden választási kerület székhelyén választási hivatal állíttatik fel.
A választási hivatal elnökbõl, helyettes elnökbõl, négy ülnökbõl és két helyettes ülnökbõl áll.
Az elnököt és helyettes elnököt a népkormány nevezi ki a választási kerület székhelye szerint illetékes ítélõtábla területén mûködõ bírák sorából. Az ülnököket és helyettes ülnököt a választási hivatal elnöke nevezi ki.
A választási hivatal elnöke a választási eredmények megállapítási munkálatainál való segédkezés céljából szakértõket alkalmazhat.
A választási hivatalok mûködésénél felmerülõ irodai tennivalókat a választási hivatalok székhelyén levõ bíróságok kezelõ személyzete látja el.
A szavazás szavazatszedõ bizottságok elõtt községenkint történik.
A szavazatszedõ bizottság elnökbõl, helyettes elnökbõl, továbbá ülnökökbõl és helyettes ülnökökbõl áll.
A szavazatszedõ bizottság elnökét és helyettes elnökét a választási hivatal nevezi ki. Az ülnökök és helyettes ülnökök kijelölésérõl és számáról a 10.§. rendelkezik.
Ha valamely városban (községben) a választók száma az ezerötszázat meghaladja, az illetõ város (község) számára annyi szavazatszedõ bizottságot kell alakítani, hogy egy-egy szavazatszedõ bizottságra legfeljebb ezerötszáz választó essék.
Azt, hogy ehhez képest mely városokban (községekben) kell több szavazatszedõ bizottságot alakítani, és az alakítandó szavazatszedõ bizottságot számát a belügyminister rendelettel állapítja meg.
Azt, hogy az elõbbi bekezdésben említett városoknak (községeknek) utcák, terek, esetleg házszámok szerint elhatárolt mely területrészein lakó választók szavaznak az egyes szavazatszedõ bizottságok elõtt, Budapesten a választási hivatalok elnökeivel egyetértõleg a polgármester, másutt a szavazatszedõ bizottságok elnökei közösen állapítják meg.
A választási hatóságok tagjai, valamint a választási hivatalnál alkalmazott szakértõk mûködésük megkezdése elõtt a következõ esküt (fogadalmat) teszik:
"Esküszöm (ünnepélyesen fogadom), hogy kötelességeimet legjobb tudásom szerint, becsületesen fogom teljesíteni. Isten engem úgy segéljen!’ (Fogadalom esetében az utolsó mondat elmarad.)
Azt, hogy valaki a választási hivatalok, továbbá a szavazatszedõ bizottságok mely helyiségekben mûködnek, valamint az ugyanabban a városban (községben) alakított szavazatszedõ bizottságok mûködési területének a megállapítását kellõ idõben közhírré kell tenni.
A jelölési ajánlatot legkésõbb a választás napját megelõzõ tizenötödik napon a választási hivatal elnökének írásban kell átadni.
Minden ajánlatban annyi jelöltet lehet ajánlani, mint ahány nemzetgyûlési tagot kell az illetõ választási kerületben választani. Ezenfelül minden ajánlatban pótjelölteket is lehet ajánlati. A pótjelöltek száma az ugyanabban az ajánlatban megnevezett jelöltek számát meg nem haladhatja és ötnél több nem lehet.
Az ugyanazon ajánlásban megnevezet jelöltek és pótjelöltek egy lajstromot alkotnak, amelyben a jelölteket és pótjelölteket külön kell csoportosítani.
Az ajánlatban meg kell jelölni azt a sorrendet, amelyben a jelöltek és a pótjelöltek csoportjában az ajánlók az egyes egyéneket a lajstromba felvétetni kívánják.
Ugyanabban az ajánlatban csak ugyanazon pártállású jelölteket és pótjelölteket lehet ajánlani. Az ajánlatban a jelöltek és pótjelöltek pártállását más pártoktól való megkülönböztetésre alkalmas módon meg kell jelölni.
Az ajánlatban fel kell tüntetni a jelöltek és pótjelöltek családi és utónevén felül azoknak korát, foglalkozását és lakását is.
A jelölési ajánlatot legalább ötszáz oly választónak kell aláírni, akinek az illetõ választási kerületben van választójoga. Az ajánló névaláírása mellett fel kell tüntetni az ajánló korát, foglalkozását és lakását.
Az a választó, aki egy ajánlatot már aláírt, más ajánlatot - sem ugyanabban, sem más választási kerületben - nem írhat alá.
Az ajánlók az ajánlatban egy megbízottat és egy helyettes megbízottat nevezhetnek meg, aki az aláírókat, valamint a jelölteket és pótjelölteket a választási hivatallal szemben képviselik, és akik a választási hivatalnak lajstrom-megállapító ülésein jelen lehetnek, és ott a jelölési ajánlatokra vonatkozó észrevételeiket megtehetik. Megbízottul valamelyik ajánlott jelölt vagy pótjelölt is megnevezhetõ.
Az ajánlott jelöltek és pótjelöltek a jelölés elfogadását állami közjegyzõ vagy a községi elöljáróság által hitelesített írásbeli nyilatkozatban jelentik ki, amelyet az ajánlathoz kell csatolni. Ugyanabban a választási kerületben a jelölt és a pótjelölt csak egy jelölést fogadhat el.
A jelölési ajánlatot három aláíró elismervény ellenében adja át a választási hivatal elnökének.
Legkésõbb a választást megelõzõ tizedik napon az egy lajstromban szereplõ jelöltek és pótjelöltek közösen és írásban a választási hivatalhoz két bizalmi-egyént, és minden egyes szavazatszedõ bizottsághoz egy-egy ülnököt és egy-egy helyettes ülnököt jelölhetnek ki.
Ha valamely szavazatszedõ bizottsághoz az elõzõ bekezdés alapján nem jelöltetett ki legalább két ülnök és két helyettes ülnök, a választási hivatal intézkedik annyi ülnök és helyettes ülnök kijelölése iránt, hogy a szavazatszedõ bizottságnak két ülnöke és két helyettes ülnöke legyen.
A 8.§-ban megállapított határnapot követõ napon a választási hivatal az érvényesen ajánlott jelöltek és pótjelöltek lajstromainak megállapítása végett ülést tart, amelyre a pártoknak a 9.§-ban említett megbízottait is meg kell hívni.
Ha valamely jelölési ajánlat a 8. és a 9.§-ban meghatározott kellékeknek meg nem felel, a választási hivatal az elõzõ bekezdésben említett határnapot követõ második napon újabb ülést tart, amikor is a hiányok még pótolhatók. Ebben az újabb ülésében a lajstromokat meg kell állapítani.
Az érvényesen ajánlott jelöltek és pótjelöltek lajstromaiban nem szerepelhet az, aki a jelölést a 9.§. rendelkezéseinek megfelelõen el nem fogadta, vagy ugyanezen §. Rendelkezése ellenére több jelölést fogadott el.
Ha csak egy lajstromot ajánlottak és a jelöltek száma a betöltendõ mandátumok számát meg nem haladja, a választási hivatal az összes jelölteket megválasztott nemzetgyûlési tagoknak, a pótjelölteket pedig megválasztott nemzetgyûlési póttagoknak nyilvánítja.
Ugyancsak egy lajstrom ajánlása esetében, ha a jelöltek száma a betöltendõ mandátumok számánál kisebb, az összes jelölteket és azonkívül a betöltendõ mandátumok számának erejéig a pótjelölteket is ajánlásuk sorrendjében megválasztott nemzetgyûlési tagoknak kell nyilvánítani. A többi pótjelölt megválasztott nemzetgyûlési póttagnak nyilvánítandó.
Ha több lajstromot ajánlottak és a jelöltek száma a betöltendõ mandátumok számánál nem nagyobb, a választási hivatal az összes jelölteket megválasztott nemzetgyûlési tagoknak, a pótjelölteket pedig megválasztott nemzetgyûlési póttagoknak nyilvánítja.
Ugyancsak több lajstrom elõterjesztése esetén, ha a jelöltek és pótjelöltek száma együttvéve a betöltendõ mandátumok számánál nem nagyobb, az összes jelölteket és pótjelölteket megválasztott nemzetgyûlési tagoknak kell nyilvánítani.
Ha a jelöltek száma a betöltendõ mandátumok számánál nagyobb, vagy ha a jelöltek száma a betöltendõ mandátumok számánál kisebb, de a jelöltek és pótjelöltek száma együttvéve meghaladja a betöltendõ mandátumok számát, a következõ §-ok szerinti választási eljárásnak van helye.
Az érvényesen ajánlott jelöltek és pótjelöltek lajstromainak megállapítása után a választási hivatal e lajstromokat a szavazólapra megállapított formában haladéktalanul közzététetik és egyben intézkedik a szavazólapok kinyomtatása iránt.
A szavazáshoz szükséges szavazólapokat, valamint a borítékokat - azok számának közlése mellett - haladéktalanul meg kell küldeni a szavazatszedõ bizottságok elnökeinek.
Szavazásra csupán a hivatalosan elõállított szavazólapokat lehet használni.
A szavazólapon az összes lajstromokat sorshúzás útján meghatározott sorrendben kell elhelyezni. Az utolsó oszlopokba kerülnek az egyedüli - pótjelölttel vagy a nélkül ajánlott - jelöltek.
Minden egyedüli jelölt neve is külön lajstromként számít.
A pótjelöltek neveit az ajánlatban megjelölt sorrendben az ugyanily sorrend szerint bejegyzett jelöltek nevei után, annak feltüntetésével, hogy pótjelöltek, azon lajstromnak fenntartott oszlopba kell bejegyezni, amelyikhez tartoznak.
A lajstromok mindegyike felett a szavazásra üres négyszög szolgál.
A négyszög felett a lajstromban foglaltak pártállását, más pártoktól való megkülönböztetésre alkalmas módon, meg kell jelölni és ugyanott fel kell tüntetni a lajstrom sorszámát is.
A szavazólapok az e törvényhez csatolt minta (II. számú melléklet) szerint készülnek.
A választókat a szavazatszedõ bizottságoknál reggel nyolc órától este nyolc óráig kell szavazásra bocsátani. Azokat a választókat, akik este nyolc órakor a szavazóhelyiségben tartózkodnak, nyolc óra után is szavazásra kell bocsátani.
Azokban a városokban és községekben, amelyekben a választói jogosultság igazolására szavazóigazolványok állíttattak ki, a választó csak akkor bocsátható szavazásra, ha szavazóigazolványát a szavazatszedõ bizottság elõtt felmutatja.
Azokban a községekben, ahol szavazóigazolványok nem állíttattak ki, a választói jogosultságot a szavazatszedõ bizottság állapítja meg.
A szavazóigazolvány felmutatása után - azokban a községekben pedig, ahol szavazóigazolványok nem állíttattak ki, a választói jogosultság megállapítása után - a bizottság elnöke a választónak átad egy szavazólapot és egy borítékot.
A bizottság elnöke, mielõtt a szavazólapot a választónak átadja, a szavazólap hátlapján megjelöli az illetõ községet vagy várost, ahol pedig több szavazatszedõ bizottság mûködik, az illetõ szavazatszedõ bizottság számát is és a szavazólapot ugyancsak hátlapján aláírásával látja el. Írni-olvasni nem tudó választót - kívánságára - az elnök felvilágosítja arról, hogy az egyes lajstromok mely párt jelöltjeit tartalmazzák.
A választó a szavazólap átvétele után a szavazófülkébe megy, ott keresztvonással megjelöli ama lajstrom felett álló üres négyszöget, amely lajstromra szavaz, azután a szavazólapot elhelyezi a borítékban s a fülkét elhagyván a lezárt borítékot az elnöknek átadja, aki azt az urnába teszi.
Mindazokat, akik szavazásra bocsáttattak, fel kell venni a választóknak a szavazatszedõ bizottság által vezetendõ névjegyzékbe.
Ha a választó oly testi fogyatkozásban szenved, amely miatt a szavazási eljárásnál segítségre szorul, az elnök megengedheti, hogy a választó kísérõt vehessen igénybe.
A szavazás befejezése után a szavazatszedõ bizottság felnyitja az urnát, megállapítja az abban elhelyezett, valamint a fel nem használt szavazólapok és borítékok számát, és azt, hogy minden egyes lajstromra hány szavazat esett.
Érvénytelen és a szavazás eredményének megállapításánál számba nem vehetõ a szavazat, ha:
1. a szavazólap ismertetõjellel ellátott borítékban, vagy a nem hivatalos borítékban adatott le;
2. a szavazásra nem a hivatalos szavazólap használtatott;
3. a szavazólap ismertetõjellel van ellátva;
4. a szavazólapon törlés vagy hozzáírás történt;
5. a szavazólap méreteit vagy alakját megváltoztatták;
6. a borítékban több szavazólap, vagy a szavazólapon kívül más tárgy található;
7. a szavazólapon keresztvonással egy lajstrom sincs, vagy több van ily módon megjelölve.
A szavazási eljárásról három példányban jegyzõkönyvet kell felvenni s azt a bizottság összes tagjainak alá kell írni.
A jegyzõkönyveket, az érvényes, az érvénytelen és a fel nem használt szavazólapokat, úgyszintén a felhasznált és a fel nem használt borítékokat külön-külön csomagokba kell helyezni. A csomagokat le kell pecsételni. Minden egyes csomag külsejét, amelyen a csomag tartalmát és a szavazatszedõ bizottságot meg kell jelölni, a bizottság összes tagjai aláírják. Az ekként összeállított csomagok azután együttesen egy csomagban helyeztetnek el. Ezt a csomagot is le kell pecsételni és annak külsejét a tartalom és a szavazatszedõ bizottság megjelölése után a bizottság összes tagjainak szintén alá kell írni.
A szavazási eljárás iratait a bizottság elnöke vagy helyettes elnöke egy ülnök kíséretében haladéktalanul elviszi az illetékes járásbírósághoz. A választási hivatal székhelyén mûködõ szavazatszedõ bizottságok szavazási iratait közvetlenül a választási hivatalhoz kell vinni.
Az egyes szavazatszedõ bizottságoktól beérkezett szavazási iratokat a szavazásra megállapított határidõ lejártától számított negyvennyolc óra elteltével a járásbíróság vezetõje által kijelölt járásbíró a járásbíróság székhelyén mûködõ szavazatszedõ bizottság elnökének vagy helyettes elnökének kíséretében elviszi a választási hivatalhoz.
Ha a járásbíróság székhelyén több szavazatszedõ bizottság mûködik, azt, hogy melyik bizottság elnöke vagy helyettes elnöke legyen a kísérõ, a bizottságok elnökei közösen állapítják meg. Ha nem tudnának megállapodni, a kísérõt a járásbíróság vezetõje jelöli ki.
Addig is, amíg a szavazási iratok elvitetnek, azok megõrzésérõl a járásbíróság vezetõje a helybeli szavazatszedõ bizottságok tagjaival együtt gondoskodik.
A választás eredményét a beérkezõ szavazási iratok alapján a választási hivatal a lehetõ legsürgõsebben köteles megállapítani.
Ha a szavazási iratok még nem érkeztek be minden szavazatszedõ bizottságtól, a választás eredményének megállapítása a választás napját követõ negyedik nap eltelte elõtt meg nem történhetik, a most említett határidõ eltelte után azonban a választási hivatal a választás eredményének megállapítását a még hiányzó szavazási iratokra tekintet nélkül köteles megkezdeni.
A választási eredmény megállapításának befejezéséig beérkezõ szavazási iratokat minden esetben figyelembe kell venni.
Miután az egyes lajstromokra esõ érvényes szavazatok száma megállapítást nyert, következik annak a megállapítása, hogy az egyes lajstromokra hány mandátum esik.
A mandátumokat az egyes lajstromok (pártok) között a reájuk esett szavazatok arányában kell felosztani. Ennek kiszámítása az alábbi módon történik.
Az egyes lajstromokra (pártokra) leadott szavazatok összegét el kell osztani eggyel, kettõvel, hárommal és így tovább. Az így kapott hányadosokat nagyságuk sorrendjében sorszámmal kell ellátni mindaddig, amíg annyi hányados soroztatott, ahány mandátum betöltésre vár Minden egyes ekként sorszámmal ellátott hányados annak a lajstromnak a javára, amelyhez tartozik, egy mandátumot jelent.
A sorrendben az utolsó helyen szereplõ hányados alkotja az arányossági számot. Minden lajstromot annyi mandátum illet meg, ahányszor szavazatainak összegében az arányossági szám bentfoglaltatik.
Ha egy lajstromra több mandátum esik, mint ahány jelölt és pótjelölt a lajstromban szerepel, a fennmaradó mandátumok a többi lajstromokat illetik. Az elosztás ezek között a harmadik bekezdésben megjelölt mûvelet folytatása útján történik.
Amennyiben valamely mandátum egyenlõ jogon több lajstromot illetne meg, azt ezek közül elsõsorban az a lajstrom kapja, melyre még nem esett mandátum. Ha több ilyen lajstrom volna, közöttük sorshúzás dönt mindazokban az egyéb esetekben is, amikor valamely mandátum egyenlõ jogon több lajstromot illetne meg.
Ha valamely lajstromban a jelöltek száma a lajstrom javára esõ mandátumok számával egyenlõ, ezek a jelöltek mind megválasztottaknak tekintendõk.
Ha valamely lajstromra kevesebb mandátum esik, mint a lajstromba felvett jelöltek száma, a jelölteknek a lajstromban megállapított sorrendje dönt.
Amennyiben valamely lajstromban a jelöltek száma az illetõ lajstromra esõ mandátumok számánál kisebb, ezek a jelöltek megválasztottaknak tekintendõk, a lajstromra esõ többi mandátum pedig a pótjelölteknek a lajstromban megállapított sorrendje szerint a pótjelölteket illeti.
Kellõ számú pótjelölt hiányában a többlet elosztása a 23.§. utolsó bekezdésének megfelelõen történik.
Minden lajstromnak, ha egy vagy több jelöltje megválasztatott, meg nem választott jelöltjei és pótjelöltjei - még pedig elsõsorban a jelöltek, azután a pótjelöltek - a lajstromban megállapított sorrend szerint (elsõ, második stb.) nemzetgyûlési póttagoknak nyilváníttatnak.
Ha valamely mandátum halál, lemondás vagy más okból megüresedik, a megüresedett helyre a lajstrom sorrendjében ugyanannak a lajstromnak a nemzetgyûlési póttagja lép, amelyhez a mandátum elõbbi birtokosa is tartozott.
A szavazatszámlálás eredményét és a megválasztottak neveit nyilvánosan ki kell hirdetni.
A választás eredményének megállapításáról három példányban jegyzõkönyvet kell felvenni, s azt a választási hivatal tagjainak, a bizalmi egyéneknek és a szakértõknek alá kell írni.
A jegyzõkönyv két példányát a jelölési ajánlásokkal és a szavazási jegyzõkönyvek két-két példányával együtt haladéktalanul meg kell küldeni a belügyminiszternek.
A választási eredmények megállapításáról és a szavazási eljárásról felvett jegyzõkönyvek harmadik példányát, a belügyministerhez fel nem terjesztett többi iratokkal együtt, a választási került székhelye szerint illetékes törvényszéknél kell megõrizni. Ha az alkotmányozó nemzetgyûlés az igazolási eljárást befejezte, a szavazólapok megsemmisítése iránt az igazságügyminiszter a belügyminiszterrel egyetértõen intézkedik.
A megválasztott nemzetgyûlési tagnak a neki haladéktalanul kiszolgáltatandó jegyzõkönyvi kivonat szolgál megbízólevél gyanánt.
A 26.§. és a jelen §. Rendelkezéseit megfelelõen alkalmazni kell akkor is, ha a választás eredményének megállapítása a 12. vagy 13.§. alapján, szavazási eljárás nélkül történt.
Büntetõ rendelkezések
Az a választó, aki a 9.§. rendelkezése ellenére ugyanannál a választásnál több jelölési ajánlatot ír alá, kihágást követ el és kétezer koronáig terjedhetõ pénzbüntetéssel büntetendõ.
Azok az ajánlók, akik a választási hivatal elnökének olyan jelölési ajánlatot adnak át, amely nem valódi aláírást tartalmaz, vagy költött nevet tüntet fel ajánlói aláírásként, vagy amely a jelölteknek vagy az ajánlóknak a 8. és a 9.§-ban meghatározott lényeges személyi adatai tekintetében hamis adatokat foglal magában, vétség miatt két évig terjedhetõ fogházzal és nyolcezer koronáig terjedhetõ pénzbüntetéssel, valamint a politikai jogok gyakorlatának felfüggesztésével büntetendõ.
Ugyanígy büntetendõ az is, aki a jelölési ajánlatban aláírást hamisít vagy költött nevet tüntet fel ajánlói aláírásként, végül az, aki a jelölési ajánlatba valamely ajánlónak vagy jelöltnek a 8. és a 9.§-ban meghatározott lényeges személyi adataira nézve valótlanságot vezet be.
Aki az elsõ bekezdésben meghatározott cselekményt gondatlanságból követi el, vétség miatt három hónapig terjedhetõ fogházzal és nyolcezer koronáig terjedhetõ pénzbüntetéssel büntetendõ.
Aki hivatalos szavazólapokat utánoz vagy utánoztat, vétséget követ el és hat hónapig terjedhetõ fogházzal és nyolcezer koronáig terjedhetõ pénzbüntetéssel, valamint a politikai jogok gyakorlatának felfüggesztésével büntetendõ.
Tilos a választót ingyen vagy ellenértékül nem tekinthetõ díjazásért a szavazás helyére, illetve a szavazatszedõ bizottság helyiségéhez vagy onnan visszaszállítani, úgyszintén tilos a választót a szavazás helyén, vagy ideje alatt ingyen vagy ellenértékül nem tekinthetõ díjazásért bármily ellátásban részesíteni.
Aki az elõzõ bekezdésben foglalt tilalmak valamelyikét megszegi vagy kijátssza, vétség miatt három hónapig terjedhetõ fogházzal és ezer koronáig terjedhetõ pénzbüntetéssel, valamint a politika jogok gyakorlatának felfüggesztésével büntetendõ.
A választási határidõt kitûzõ népkormányi rendeletnek a hivatalos lapban történt közzétételétõl a választási eljárás befejezéséig a választás céljára zászlókat kitûzni vagy egyébként nyilvánosan használni tilosé
Aki az elsõ bekezdésben foglalt tilalmat megszegi, kihágás miatt tizenöt napig terjedhetõ elzárással és kétezer koronáig terjedhetõ pénzbüntetéssel büntetendõ.
Egy hónapig terjedhetõ elzárással és kétezer koronáig terjedhetõ pénzbüntetéssel büntetendõ:
1. aki párt vagy jelölt zászlaját vagy jelvényét templomra (imaházra), vagy állami, törvényhatósági vagy községi középületre, nyilvános iskola épületére vagy ezek tartozékaira tûzi ki, valamint az is, aki azoknak ily helyekre való kitûzését elrendeli vagy megengedi;
2. aki oly falragaszt, amely pártnak vagy jelöltnek felhívását vagy más hirdetését tartalmazza, az 1. pontban említett helyeken kifüggeszt, valamint az is, aki az ily helyekre való kifüggesztést elrendeli vagy megengedi.
A tilalom ellenére kitûzött vagy használt zászlót vagy jelvényt, valamint a tilalom ellenére kifüggesztett falragaszt a rendõrhatóság, illetõleg a községi elöljáróság eltávolíttatni köteles.
A tiltott zászlót vagy jelvényt el kell kobozni.
A szavazás napját megelõzõ nap délutánjának hat órájától kezdve a szavazási eljárás befejezéséig szeszes italnak árusítása, kiosztása vagy a közvetlen fogyasztás céljára egyéb módon történõ forgalomba hozatala tilos.
Aki az elõzõ bekezdésben foglalt tilalmat megszegi vagy kijátssza, kihágást követ el és az 1919:XIII. néptörvény 2. és 3.§-ának rendelkezései szerint az ott meghatározott büntetésekkel büntetendõ.
A szavazás színhelyén fegyverrel csak azok jelenhetnek meg, akik azt hivatalos vagy szolgálati állásuknál fogva viselik.
Amennyiben a cselekmény súlyosabb büntetõ rendelkezés alá nem esik, kihágás miatt egy hónapig terjedhetõ elzárással és kétezer koronáig terjedhetõ pénzbüntetéssel büntetendõ:
1. aki a szavazás színhelyén jogosulatlanul fegyverrel jelenik meg;
2. aki a szavazás színhelyén az odavitt botot vagy tettleges bántalmazásra alkalmas más eszközt az illetékes közeg felhívására rögtön át nem adja, vagy ott a közrend megzavarása céljából veszélyes eszközt ragad;
3. aki a szavazás színhelyén a rendet zavarja.
A 28-34.§-okban megállapított bûncselekmények miatt eljárás csak akkor indítható meg, ha valaki a cselekményt elkövetésétõl számított harminc nap alatt feljelentette.
A 28.§-ban, továbbá a 32-34.§-okban meghatározott kihágások miatt az eljárás a járásbíróság hatáskörébe tartozik.
A választójog büntetõjogi védelmére vonatkozólag az 1913:XXIII. Tc. 6-24.§-aiban foglalt rendelkezések - az 1918:XVII. tc. 162. és 165-168.§-aiból folyó módosítások mellett - a nemzetgyûlési választásokra megfelelõen alkalmazandók; az 1913:XXII. Tc. 18.§-ának utolsó bekezdésében foglalt rendelkezésnek a nemzetgyûlési választásokra alkalmazásánál a szavazatszedõ küldöttség elnöke vagy tagja alatt a szavazatszedõ bizottság elnökét vagy ülnökét, ugyanezen törvény 21.l§-ának alkalmazásánál pedig a szavazatszedõ küldöttségi elnök alatt a szavazatszedõ bizottságot kell érteni.
Ugyancsak alkalmazandók a nemzetgyûlési választásokra az 1899:XV. Tc. 170-171.§-aiban foglalt rendelkezések.
Az alkotmányozó nemzetgyûlési választások érvényessége felett az alkotmányozó nemzetgyûlés dönt.
A választási hivatalok és a szavazatszedõ bizottságok tagjainak, valamint a szakértõknek díjazását a pénzügyminiszter a belügyminiszterrel egyetértõen állapítja meg.
Az alkotmányozó nemzetgyûlési választások költségeit az állam viseli.
Ez a néptörvény kihirdetése napján lép életbe.
Végrehajtásával a népkormányra ruházott tennivalók tekintetében a népkormány, egyebekben pedig - ha a néptörvény más minisztert nem bíz meg, vagy a rendelkezés természetébõl más nem következik - a belügyminiszter bízatik meg, aki a választási eljárásnak a jelen néptörvényben nem szabályozott részleteit rendelettel szabályozhatja.
Kelt Budapesten, 1919. évi március hó 3-ik napján.
XXXI. néptörvény
A korona és a koronázási jelvények õrzésérõl.
(Jóváhagyta a Magyar Népköztársaság Elnöke 1919. évi március hó 14-én. - Kihirdettetett az Országos Törvénytárban 1919. évi március hó 14-én.)
A korona és a koronázási jelvények õrzésére vonatkozó korábbi törvényes rendelkezések hatályukat vesztik. A koronaõrök állása és tisztsége megszûnik.
A korona és a koronázási jelvények a miniszterelnök és a belügyminiszter õrzése alá tartoznak. Az õrzés részleteit a miniszterelnök és a belügyminiszter rendelettel szabályozza.
E néptörvény kihirdetésének napján lép életbe.
Kelt Budapesten, 1919. évi március hó 14-ik napján.
[1] Magyarország Nemzeti Tanácsa, mely a forradalommal kapcsolatosan az ország különbözõ részeiben lakó résztvevõkbõl alakult, az államforma megváltoztatásával kimondotta, hogy Magyarország minden más országtól független és önálló népköztársaság.
[2] A népköztársaság kikiáltásával egyidejûleg a népköztársaság alkotmánya nem nyert megállapítást, hanem az I. néptörvénnyel megalkotott választójog alapján egybehívandó alkotmányozó nemzetgyûlés jog- és hatáskörébe utaltatott a népköztársasági alkotmány megállapítása.
[3] A néphatározat az állami fõhatalmat mindaddig, míg az alkotmányozó nemzetgyûlés másként nem határoz, a Károlyi Mihály elnöklete alatt álló népkormányra ruházta oly módon, hogy a népkormányt a magyar Nemzeti Tanács intézõ-bizottsága támogatja. Idõközben, 1919 január hó közepén a Nemzeti Tanács egyik ülésében a néphatározat III. cikkét úgy értelmezte, hogy azzal tulajdonképpen az állami fõhatalmat és nemcsak a kormány vezetését ruházták Károlyi Mihályra. Ennek folytán azután Károlyi Mihályt ideiglenes államfõnek (elnöknek) nyilvánították, aki ezt a megbízást elfogadta.
[4] A néphatározat IV. cikke felhatalmazást ad a népkormánynak az ott felsorolt néptörvények megalkotására. A népkormány az 1918. év folyamán a következõ néptörvényeket hozta:
I. néptörvény: A nemzetgyûlési, törvényhatósági és községi választójogról.
II. néptörvény: A sajtó szabadságáról.
III. néptörvény: A nép esküdtbíráskodásáról.
IV. néptörvény: A munkaügyi és népjóléti igazgatásról.
V. néptörvény: Az önálló magyar külügyi igazgatásról.
VI. néptörvény: Az államháztartás továbbvitelérõl
VII. néptörvény: Az adókivetõ és adófelszólamlási bizottságok újraalakításáról.
VIII. néptörvény: Az elemi népiskolai tanítóknak és tanítónõknek, a kisebb képesítésû gazdasági szaktanítóknak (szaktanítónõknek), továbbá az óvónõknek az állami tisztviselõi fizetési osztályokba való sorolása, valamint illetmény és nyugdíjügyi viszonyának rendezésérõl.
IX. néptörvény: A munkaügyi bíráskodásról.
X. néptörvény: A Magyarországon élõ ruszin (ruthén) nemzet autonómiájáról.
[5] A néphatározat általános rendelkezést tartalmaz a tekintetben, hogy a néphatározat elsõ négy cikkében foglalt rendelkezések folytán az azzal ellenkezõ törvényes rendelkezések hatálya megszûnik; de határozott intézkedést tartalmaz arra nézve is, hogy minden olyan törvényes intézkedés, mely a néphatározat I-IV. cikkével ellentétben nincs, továbbra is érvényes marad.
[6] A néptörvény 1.§-a a sajtószabadság deklarációja. Egyébként ez a rendelkezés lényegileg azonos a sajtóról szóló 1914. évi YIX. Törvénycikk 1.§-ának intézkedésével, illetve az 1848-iki sajtótörvény történeti jelentõségû 1.§-ával.
[7] Az 1.§. azt az elvet tartalmazza, hogy a Magyar Népköztársaság minden külügyét önállóan intézi. Ez a rendelkezés következik a néphatározat I. cikkének abból az intézkedésébõl, amely Magyarország önállóságát deklarálja, s annak folytán természetesen hatályát vesztette az 1867. évi XII. tc. 8.§-án amaz intézkedése, mely szerint "azon külügyek, melyek az õ felsége uralkodása alatt álló összes országokat együtt illetik, közösséget igényelnek."